S-37/2010

Mál þetta, sem þingfest var 11. febrúar 2010 og dómtekið sama dag, er höfðað með ákæru lögreglustjórans á Selfossi, útgefinni 25. janúar 2010, á hendur H-kk-þgf Þ. H-kk-þgf, kt. 000000-0000, Oddabraut 23, Þorlákshöfn, og A-x-x K-x-x K-x-x, kt. 000000-0000, Hjallabraut 4, Þorlákshöfn,

fyrir eftirfarandi brot:

I.

gegn ákærðu báðum fyrir innbrot og þjófnað

með því að hafa, á tímabilinu 21.-22. febrúar 2008 í sameiningu brotist inn í sumarhús í eigu Matvís, orlofshús nr. 2 að Sogsvegi í Grímsnes- og Grafningshreppi, með því að spenna upp glugga á vesturhlið hússins, og stolið þaðan 32“ Philips sjónvarpsflatskjá og Philips hljómtækjasamstæðu, samtals að verðmæti kr. 128.498.

Telst brot ákærðu varða við 1. mgr. 244. gr. almennra hegningarlaga, nr. 19 frá 1940.

033-2008-1298

II.

gegn ákærðu báðum fyrir innbrot og þjófnað

með því að hafa, í byrjun nóvember 2008 í sameiningu brotist inn í sumarhús í eigu Matvís að Sogsvegi í Grímsnes- og Grafningshreppi, með því að fara inn um útidyrahurð í stofu, og stolið þaðan Sony Bravia LCD 32“ sjónvarpi, að óþekktu verðmæti.

Telst brot ákærðu varða við 1. mgr. 244. gr. almennra hegningarlaga, nr. 19 frá 1940.

033-2008-8824

III.

gegn ákærðu báðum fyrir þjófnað

með því að hafa, á tímabilinu 19. -20. nóvember 2008 í sameiningu stolið svörtu og gulu CanAm Outlander 800 fjórhjóli með skráningarnúmerið KN-148 þar sem það stóð fyrir utan sumarhús við Efri-stíg 5 í Kárastaðalandi, Bláskógabyggð.

Telst brot ákærðu varða við 1. mgr. 244. gr. almennra hegningarlaga, nr. 19 frá 1940.

033-2008-8643

IV.

gegn ákærða H-kk-þgf fyrir þjófnað

með því að hafa, á tímabilinu 10.-24. nóvember 2008 stolið SKI-DOO vélsleða með skráningarnúmerið PL-340 ásamt vélsleðakerru með skráningarnúmerið VO-129 þar sem framangreint stóð við sumarhús í Þingvallasveit, Bláskógabyggð.

Telst brot ákærða varða við 1. mgr. 244. gr. almennra hegningarlaga, nr. 19 frá 1940.

033-2008-8742

V.

gegn ákærða A-x-x fyrir hilmingu

með því að hafa, í kjölfar þjófnaðar þess er í ákærulið IV greinir, aðstoðað meðákærða H-kk-þf að halda frá lögmætum eiganda sínum SKI-DOO vélsleða með skráningarnúmerið PL-340 ásamt vélsleðakerru með skráningarnúmerið VO-129, en ákærða var ljóst að um þýfi var að ræða.

Telst brot ákærða varða við 1. mgr. 254. gr. almennra hegningarlaga, nr. 19 frá 1940.

033-2008-8742

VI.

gegn ákærða A-x-x fyrir hylmingu

með því að hafa, að kvöldi föstudagsins 28. nóvember 2008, á heimili sínu að Hjallabraut 4 haft í vörslu sinni Sony Bravia LCD 32“ sjónvarp, en ákærða var eða mátti vera ljóst að um þýfi væri að ræða.

Telst brot ákærða varða við 1. mgr. 254.gr. almennra hegningarlaga, nr. 19, 1940.

033-2008-8837

VII.

gegn ákærða H-kk-þgf fyrir umferðarlagabrot

með því að hafa, að kvöldi föstudagsins 5. júní 2009 ekið bifreiðinni TY-542 með 111 km hraða á klukkustund vestur Eyrarbakkaveg á móts við Tjarnarbyggð í Sveitarfélaginu Árborg. Leyfður hámarkshraði á vegkaflanum var 90 km á klukkustund.

Telst brot ákærða varða við 2. mgr. 37. gr. umferðarlaga nr. 50, 1987, sbr. 1. mgr. 100. gr. sömu laga.

033-2009-3912

VIII.

gegn ákærða H-kk-þgf fyrir umferðarlagabrot

með því að hafa, að kvöldi laugardagsins 25. júlí 2009 ekið bifreiðinni UP-214 með 112 km hraða á klukkustund vestur Suðurlandsveg við Hellisheiðarvirkjun í Sveitarfélaginu Ölfusi. Leyfður hámarkshraði á vegkaflanum var 90 km á klukkustund.

Telst brot ákærða varða við 2. mgr. 37. gr. umferðarlaga nr. 50, 1987, sbr. 1. mgr. 100. gr. sömu laga.

007-2009-45927

Þess er krafist að ákærðu verði dæmdir til refsingar og til greiðslu alls sakarkostnaðar.“

Ákærðu komu fyrir dóminn þann 11. febrúar sl. og játuðu sök í öllum ákæruliðum. Farið var með málið samkvæmt ákvæðum 164. gr. laga nr. 88/2008 og var það tekið til dóms án frekari sönnunarfærslu er sækjanda, verjanda og ákærða H-kk-þgf hafði verið gefinn kostur á að tjá sig um lagaatriði og ákvörðun refsingar. Ákærðu kröfðust vægustu refsingar. Játningar ákærðu eru í samræmi við önnur gögn málsins og verða þeir því sakfelldir fyrir brot sín.

Samkvæmt sakavottorði ákærða H-kk-ef gekkst hann undir sátt þann 12. mars 2008 fyrir ölvunarakstur og var gert að greiða 70.000 krónur í sekt auk þess að vera sviptur ökurétti í tvo mánuði. Þá var hann dæmdur í tveggja mánaða fangelsi, skilorðsbundið til tveggja ára, þann 7. janúar 2010 fyrir þjófnað og þann 19. janúar 2010 var hann dæmdur í eins mánaðar fangelsi, skilorðsbundið til þriggja ára, fyrir þjófnað. Var sá dómur hegningarauki við dóminn frá 7. janúar 2010. Brot samkvæmt ákærulið I er framið 21.-22. febrúar 2008 og er því hegningarauki við sáttina frá 12. mars 2008. Brot samkvæmt ákæruliðum II, III, IV, VII og VIII eru framin áður en dómur gekk þann 7. janúar 2010. Eru þau brot því hegningarauki við þann dóm. Samkvæmt þessu ber því við ákvörðun refsingar að gera ákærða H-kk-þgf hegningarauka samkvæmt reglum 78. gr. almennra hegningarlaga. Þá ber að líta til þess að brotin eru framin í samvinnu við annan, ákærða til refsiþyngingar.

Þykir refsing ákærða nú hæfilega ákveðin fangelsi í tvo mánuði en með vísan til þess að ákærði játaði brot sín greiðlega, bæði fyrir dóminum og lögreglu, þess að langt er um liðið frá því brotin áttu sér stað og þess að ákærði var sautján og átján ára er hann framdi brotin þykir rétt að skilorðsbinda refsinguna eins og í dómsorði segir. Þá ber að dæma ákærða til greiðslu sektar að fjárhæð 100.000 krónur, sem ákærða ber að greiða innan fjögurra vikna frá birtingu dóms þessa ella sæti hann fangelsi í átta daga.

Samkvæmt sakavottorði ákærða A-x-x var ákvörðun refsingar frestað, skilorðsbundið í eitt ár, með dómi 26. febrúar 2008, fyrir brot gegn 1. mgr 48. gr. umferðarlaga. Þá gekkst ákærði undir sátt þann 30. júní 2008 fyrir brot gegn lögum um náttúruvernd og gert að greiða 50.000 krónur í sekt til ríkissjóðs. Þá var ákærði dæmdur þann 16. desember 2009 til greiðslu sektar að fjárhæð 100.000 krónur fyrir brot gegn lögum um ávana- og fíkniefni. Brot ákærða samkvæmt ákærulið I framdi hann áður en dómur gekk þann 26. febrúar 2008 og verður honum því gerður hegningarauki varðandi þann ákærulið. Þá eru brot samkvæmt ákæruliðum II, III, V og VI framin áður en dómur gekk þann 16. desember 2009. Með brotum sínum, sem ákærði hefur verið sakfelldur fyrir nú, rauf hann skilorð dómsins frá 26. febrúar 2008. Var gerð krafa fyrir dóminum að ákærða verði nú gerð refsing fyrir það brot, sbr. dóm nr. S-31/2008 við Héraðsdóm Suðurlands. Þá ber að líta til þess að brotin eru framin í samvinnu við annan, ákærða til refsiþyngingar.

Að þessu virtu er refsing ákærða A-x-x nú ákveðin fangelsi í einn mánuð. Með vísan til ungs aldurs ákærða þegar brotin voru framin og þess að hann játaði brotin greiðlega fyrir lögreglu og dómi, þykir rétt að skilorðsbinda refsinguna eins og segir í dómsorði.

Með vísan til 218. gr. almennra hegningarlaga ber að dæma ákærða A-x-x til greiðslu alls sakarkostnaðar sem er í máli þessu þóknun skipaðs verjanda hans, G-kk-ef H-kk-ef hdl., sem þykir hæfilega ákveðin 60.000 krónur að teknu tilliti til virðisaukaskatts.

Á-kvk-nf G-kvk-nf héraðsdómari kveður upp dóm þennan.

D ó m s o r ð :

Ákærði H-kk-nf Þ. H-kk-nf sæti fangelsi í tvo mánuði en fresta skal fullnustu refsingarinnar og skal hún niður falla að liðnum þremur árum frá birtingu dóms þessa, haldi ákærði almennt skilorð 57. gr. almennra hegningarlaga nr. 19, 1940, sbr. 4. gr. laga nr. 22, 1955.

Ákærði H-kk-nf greiði 100.000 krónur í sekt til ríkissjóðs innan fjögurra vikna frá birtingu dóms þessa en sæti ella fangelsi í átta daga.

Ákærði A-x-x K-x-x K-x-x sæti fangelsi í einn mánuð en fresta skal fullnustu refsingarinnar og skal hún niður falla að liðnum tveimur árum frá birtingu dóms þessa, haldi ákærði almennt skilorð 57. gr. almennra hegningarlaga nr. 19, 1940, sbr. 4. gr. laga nr. 22, 1955.

Ákærði A-x-x greiði allan sakarkostnað, sem er þóknun skipaðs verjanda hans, G-kk-ef H-kk-ef héraðsdómslögmanns, 60.000 krónur að meðtöldum virðisaukaskatti.

Á-kvk-nf G-kvk-nf.